Մալպարտիդա դե Կասերես

Մալպարտիդա դե Կասերես (), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Լիանոս դե Կասերես շրջանում (կոմարկայում)։ Զբաղեցնում է 33,73 կմ² տարածք։ Բնակչության թվաքանակը 2010 թվականի տվյալներով եղել է 4433։ Պրովինցիայի վարչական կենտրոնից՝ Կասերես քաղաքից հեռավորությունը 11 կիլոմետր է։

Բնակավայրի մերձակայքում է գտնվում բնության մի հուշարձան՝ Los Barruecos-ը՝ յուրօրինակ քարերով ու ջրային ավազաններով, ինչպես նաև՝ բուսական ու կենդանական աշխարհների բազմազան նմուշատեսակներով, որոնցից առավել կարևորվում է սպիտակ արագիլ թռչնատեսակը (Ciconia ciconia): 1997 թվականին EURONATUR հիմնադրամը Մալպարտիդա դե Կասերեսը հռչակել է «Արագիլի եվրոպական բնակավայր» (European Stork  Village), որը արագիլի եվրոպական բնակավայրերի ցանցի ակտիվ անդամերից է։ Հիշատակության է արժանի նաև այն, որ քաղաքի տարածքում ու մերձակայքում հայտնաբերվել են հնագիտական կարևոր գտածոներ։ Մշակութային տեսակետից Մալպարտիդա դե Կասերեսին առանձնահատուկ կարևորություն են հաղորդում միջնադարյան մի շարք պատմամշակութային հուշարձանների առկայությունը, քաղաքից երեք կիլոմետր հեռավորության վրա՝ Los Barruecos-ում 1976 թվականին գերմանացի նկարիչ Վոլֆ Ֆոստելի հիմնած թանգարանը, քաղաքային պատկերասրահը, որտեղ ցուցադրվում են իսպանացի նկարիչ Խուան Խոսե Նարբոնի աշխատանքները։

Ժողովրդագրություն 
1842 թվականից 2010 թվականն ընկած ժամանակամիջոցում Մալպարտիդա դե Կասերեսի բնակչության թվաքանակի փոփոխությունները  եղել են հետևյալը

Աղբյուրը՝ Իսպանիայի վիճակագրության ինստիտուտ (Instituto Nacional de Estadística (España)|INE)

Կրթություն 
Քաղաքում գործում է հանրային տարրական դպրոց՝ մանկապարտեզով հանդերձ՝ CEIP Los Arcos-ը։ Կա նաև համայնքային ենթակայության միջնակարգ դպրոց՝ IESO Los Barruecos-ը, որն ոնի 11 դասարան, մարզահրապարակ ու այլ հարմարություններ և զբաղեցնում է շուրջ 10 հազար քառակուսի մետր տարածք։

Առողջապահություն 
Մալպարտիդա դե Կասերեսն ունի առողջության առաջնային պահպանման հանրային հիմնարկություն։ 2010 թվականի դրությամբ այստեղ գործում էին նաև հետևյալ մասնավոր բուժհիմնարկները. բժշկական խորհրդատվության երկու կենտրոն, ատամնաբուժարան, ֆիզիոթերապևտիկ ու օպտիկական կենտրոններ (վերջինս ուներ նաև լսողության խանգարումների բուժման և օրթոպեդիկ բաժանմունքներ)։

Հաղորդակցության միջոցներ 
Մամուլ
Համայնքն ունի իր տեղական թերթը՝ Hoy Malpartida de Cáceres-ը, որ հիմնադրել է Hoy Diario de Extremadura տարածաշրջանային լրագրի տեղի թղթակիցը։
Ռադիո
Մալպարտիդա դե Կասերեսն ունի M80 ռադիոկայան, որը հաղորդումներ է հեռարձակում 103.1 FM ալիքով։
Հեռուստատեսություն
Համայնքը DTT ազդանշանն ստանում է Մոնտանչես քաղաքի վերահաղորդիչներից, որոնք պատկանում են պրովինցիայի վարչական կենտրոնի տեղացի սահմանազատիչներին
:

Ժառանգություն 
Մալպարտիդա դե Կասերեսի գրավիչ կողմերից մեկն էլ ժողովրդական ճարտարապետության յոուրօրինակ նմուշներն են՝ բնորոշ Alpoyatas-ներն ու լայն ծխնելույզներով. այս վերջին հանգամանքը հիմք է հանդիսացել, որ համայնքն ընդգրկվի այսպես կոչված՝ «Ծխնելուզային երթուղի»-ում։

Բնակավայրում հին ճարտարապետության առավել կարևոր նմուշները կառուցվել են 15-րդ դարի վերջին և 17-18-րդ դարերում։

Պատկերասրահ

Ծանոթագրություններ

Գրականություն 
Julián Chaves Palacios: Malpartida de Cáceres: Análisis Socioeconómico de un pueblo extremeño (1850-1950). Asociación de amigos del Museo Vostell Malpartida, AMVM (Portada con una ilustración de Wolf Vostell). Varona, Salamanca 1987, ISBN 84-404-0057-8.
 Vostell en las Colecciones Malpartideñas. Museo Vostell Malpartida, 2001, ISBN 84-7671-626-5.
Mercedes Guardado: La historia del Museo Vostell Malpartida. LB Publicación, Editor David Vostell, The Wolf Vostell Estate, 2018, ISBN 978-84-949836-2-7.
José Antonio Agúndez García: Balcones a la Historia de Malpartida de Cáceres. Cuadernos del Cronista. Cáceres 2019, ISBN 978-84-949836-1-0.

Արտաքին հղումներ 

 Մալպարտիդա դե Կասերեսի համայնքապետարան

Իսպանիայի բնակավայրեր
Էստրեմադուրայի բնակավայրեր
Կասերես պրովինցիայի բնակավայրեր